[{"text_idx": "#000001", "text": "Igapa\u0308evaselt vo\u0303o\u0303rustab Semo ku\u0308lalistemaja ku\u0308lalisi oma hubastes ja maitsekalt sisustatud tubades, kus saab nautida romantilist kahekesi olemist, ta\u0308histada taaskohtumisi so\u0303prade ja sugulastega, aga ka soojendada end saunas ja ku\u0308mblustu\u0308nnis vo\u0303i jahutada basseinis."}, {"text_idx": "#000002", "text": "Ku\u0308lalistemajale leiti nimi u\u0308sna lihtsalt \u2013 Semo on omanike armsa ko\u0303utsi nimi. Kuigi loomult iseseisev lemmikloom Semo eelistab pigem na\u0308ha inimesi minemas kui tulemas, meeldib ku\u0308lalistemaja pererahvale va\u0308ga oma kodus ku\u0308lalisi vo\u0303o\u0303rustada. Tavaliselt on need sugulased ja so\u0303brad, kuid kodukohvikute pa\u0308evade raames avavad omanikud oma kodu uksed ko\u0303igile, kes \u2013 nagu nad ise \u2013 armastavad ha\u0308sti su\u0308u\u0308a, ma\u0308nge ma\u0308ngida ja lo\u0303busalt va\u0308rskes o\u0303hus puhkust nautida, kuulates muusikat ja nautides meeldivat o\u0303hkkonda \u2013 ta\u0308pselt heade so\u0303prade juures."}, {"text_idx": "#000003", "text": "Toitude valmistamisel kasutatakse La\u0308tis toodetud saadusi, mida saab igapa\u0308evaselt osta omaniku vanemate poekesest Mu\u0304su Veikals. Kohaliku kauba tulihingelised toetajad pakuvad La\u0308ti maapiirkondadest pa\u0308rit va\u0308rsket liha, maitsvaid suitsutatud tooteid, va\u0308rskeid piimasaadusi ja mune ning muid kodu- ja va\u0308iketootjate tooteid."}, {"text_idx": "#000005", "text": "Peale so\u0308o\u0308ki saab meelt lahutada ja oma vo\u0303imeid proovile panna vo\u0303o\u0303rustajate lemmikutes aiama\u0308ngudes. U\u0308le vo\u0303rgu sulgpalli ma\u0308ngides tekib igau\u0308hel vastupandamatu soov lu\u0308u\u0308a pall maha vastase poolele. Lapsed saavad kriitidega tahvlile joonistada, batuudil hu\u0308pata ja isegi hiiglaslike mulle puhuda;"}, {"text_idx": "#000006", "text": "Taluhoovi veereb u\u0308hel hetkel ka limusiin, mitte pa\u0308ris jaanio\u0308o\u0308 va\u0308rvi, aga meie arvates Vecumnieki kandi ko\u0303ige ilusam Z\u030ciguli! Omanike so\u0303prade po\u0303risevat lemmikut saab siis uudistada ning ma\u0308lestuseks ka koos sellega pilti teha;"}]